Document ID: 31972R0616

31972R0616
L 078/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 616/72 НА КОМИСИЯТА
от 27 март 1972 година
относно подробните правила за прилагане на възстановяванията и таксите при износ на маслиново масло
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент № 136/66/ЕИО на Съвета от 22 септември 1966 г. относно установяване на обща организация на пазара на масла и мазнини (1), последно изменен с Регламент (ЕИО) № 2727/71 (2),
като взе предвид Регламент № 162/66/ЕИО на Съвета от 27 октомври 1966 г. относно търговията с масла и мазнини между Общността и Гърция (3),
като взе предвид Регламент № 171/67/ЕИО на Съвета (4) от 27 юни 1967 г. относно възстановяванията и таксите при износ на маслиново масло, последно изменен с Регламент (ЕИО) № 444/72 (5), и по-специално член 11 от него,
като има предвид, че, с цел да бъде осигурено правилното приложение на системата на възстановяванията и таксите при износ, следва да се изключат от правото на възстановявания при износ маслиновите масла с високо съдържание на свободни мастни киселини, чието производство и продажби са незначителни; като има предвид, че за същата цел следва да се раздели подпозиция 15.07 A II от Общата митническа тарифа на маслиново масло virgin и други масла, включени в същата подпозиция;
като има предвид, че, за да може таксата върху износа да постигне напълно определените цели, стойността на тази такса следва да бъде равна на максималните стойности, определени в член 10, параграф 2 от Регламент № 171/67/ЕИО; като има предвид обаче, че таксата се определя единствено в случая, когато разликата между цената CIF и препоръчителната пазарна цена на нерафинираното маслиново масло може да доведе до износ, който може да предизвика сътресения на пазара на Общността;
като има предвид, че, след като обемът на традиционния износ в малки опаковки не се влияе чувствително от промените в световните цени, следва да се предвиди освобождаване от такси за този вид износ; като има предвид обаче, че освобождаване от такси, превишаващо минималните разходи за опаковане, може да предизвика спекулативен износ в малки разфасовки; като има следователно предвид, че е необходимо да се ограничи това освобождаване до стойността на тези разходи;
като има предвид, че мерките, предвидени в настоящия регламент, са в съответствие със становището на Управителния комитет по масла и мазнини,
ПРИЕ НАСТОЯЩИЯ РЕГЛАМЕНТ:
Член 1
Възстановяване при износ се отпуска единствено за маслиновите масла, чието съдържание на свободни мастни киселини, изразено в олеинова киселина, не превишава 30 г на 100 г.
Член 2
За целите на отпускането на възстановяване при износ продуктите от подпозиция 15.07 A II на Общата митническа тарифа се подразделят, както следва:
-
15.07 A II a): маслиново масло virgin,
-
15.07 A II b): други масла.
Член 3
Размерът на таксите върху износа на маслиново масло е равен на максималните стойности, произтичащи от прилагането на член 10, параграф 2 на Регламент № 171/67/ЕИО.
При износ на маслиново масло, включено в подпозиция 15.07 A I на Общата митническа тарифа и в подпозиция 15.07 A II a), посочена в член 2, първо тире, в директна опаковка с нетно тегло, по-малко или равно на 5 кг, от такса се освобождават до 7 разчетни единици на 100 кг нетно тегло изнесено маслиново масло.
Член 4
1. Комисията определя таксите върху износа, когато разликата, посочена в член 10, параграф 2, първа алинея на Регламент № 171/67/ЕИО, е равна или по-голяма от 2,5 разчетни единици на 100 кг. Тези такси се определят толкова често, колкото е необходимо за стабилността на пазара на Общността и по начин, който да осигури прилагането им най-малко един път седмично.
2. При спазването на разпоредбите на параграф 1, таксите върху износа, определени по-рано, запазват приложението си, когато промените в елементите за изчисляване на разликата, посочена в параграф 1, спрямо тези такси, водят до увеличения или намаления, по-малки от стойността на 0,50 разчетни единици на 100 кг.
3. Комисията уведомява държавите-членки за размера на таксите върху износа за 100 кг изнесено маслиново масло веднага след определянето им.
Член 5
Регламент (ЕИО) № 154/69 на Комисията от 27 януари 1969 г. относно подробните правила за приложение на възстановяванията и таксите при износа на маслиново масло (6), изменен с Регламент (ЕИО) № 2219/70 (7), се отменя.
Член 6
Настоящият регламент влиза в сила на 1 април 1972 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 март 1972 година.

Labels: 3
17
15